《次正仲访山中留别韵》
宋代·舒岳祥

及此真知老，吾初不谓然。
相期无别事，不朽要千年。
过我论新句，留君订旧篇。
胡为趋归骑，忙似趁潮船。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。